
Z A P I S N I K

6. sjednice Vijeća Mjesnog odbora Vrbani, 3. studenoga 2021. u prostorijama Mjesnog odbora Vrbani, Rudeška cesta 148, s početkom u 18:35 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos

NENAZOČNI ČLANOVI VIJEĆA:
Davor Laura

Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Vijeće jednoglasno prihvaća tekst Zapisnika 5. sjednice Vijeća, održane 11. listopada 2021. bez izmjena.

Na prijedlog predsjednika Vijeće jednoglasno utvrđuje

DNEVNI RED

1. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog Programa građenja komunalne infrastrukture na području Grada Zagreba u 2022.
b) Prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.

c) Prijedlog Programa asfaltiranja nerazvrstanih cesta I. reda na području Grada Zagreba
2. Pitanja, prijedlozi i obavijesti
Ad 1. Davanje mišljenja na materijale dostavljene temeljem članka 86. stavka 2. Statuta Grada Zagreba:

a) Prijedlog Programa građenja komunalne infrastrukture na području Grada Zagreba u 2022.

Članovi Vijeća primili su materijal uz poziv.
U raspravi sudjeluju svi prisutni članovi Vijeća.
Vijeće sa 7 glasova ZA i 1 PROTIV donosi
Z A K LJ U Č A K

o davanju mišljenja na prijedlog Programa građenja komunalne infrastrukture na području Grada Zagreba u 2022.

1. Vijeće Mjesnog odbora Vrbani razmatralo je prijedlog Programa građenja komunalne infrastrukture na području Grada Zagreba u 2022.

2. Vijeće daje negativno mišljenje na predmetni prijedlog Programa uz  sljedeće primjedbe: 

- Vijeće nije suglasno sa gradnjom Ulice Ive Lole Ribara

- da se sredstva za Cenkovečku ulicu iskoriste za prioritetnije aktivnosti

3. Ovaj zaključak dostavlja se Vijeću Gradske četvrti Trešnjevka – jug.
O B R A Z L O Ž E NJ E

Vijeće Mjesnog odbora Vrbani nije suglasno sa izgradnjom Ulice Ive Lole Ribara jer bi bilo protivno interesima naselja Vrbani i sportsko rekreativnog centra Jarun, narušilo bi vizuru i kvalitetu usluge ŠRC Jarun i smanjilo kvalitetu života stanovnika naselja Vrbani barem iz sljedećih razloga :

1. ŠRD Jarun ima propisane najviše razine buke od 50 dB(A) danju i 40 dB(A) noću, a koje ne mogu biti zadovoljene – čak ni izgradnjom bukobrana.

2. Članovi Vijeća jednako tako procjenjuju da će najviše dopuštene razine buke biti prekoračene pri najbližim stambenim objektima, a viši katovi se ne mogu efektivno štitit bukobranima.

3. Nadalje, da bi bukobrani održali maksimalnu funkciju trebaju biti neprekinut, što bi značilo da se pješacima prijelaz preko prometnice trebao omogućiti pothodnicima ili mostovnim prijelazima.

4. Prometnica bi dodatno pogoršala problem onečišćenja zraka na području Mjesnog odbora Vrbani te takvi uvjeti nisu primjereni predmetnom prostoru koji je namijenjen rekreaciji i odmoru.

5. Gradnja bi nepovratno uništila zelenu površinu koja je važna lokalnom stanovništvu i integralni dio naselja Vrbani, kao spoj između naselja i ŠRC Jarun

6. Planirana izgradnja mosta uz jezero Jarun na koji bi se ova prometnica trebala spajati predstavlja jednak problem,a njegova izgradnja je upitna. Bez spoja na taj most predmetna prometnica nema svrhu.

Vijeće predlaže da se zahvati na Cenkovečkoj ulici planiraju i provode cjelovito s projektom gradnje javnog parka. Da se resursi potrebni za zahvate na Cenkovečkoj ulici mogu iskoristiti za prioritetnije aktivnosti.

b) Prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.

Članovi Vijeća primili su materijal uz poziv.

U raspravi sudjeluju svi prisutni članovi Vijeća.
Vijeće sa jednoglasno donosi

Z A K LJ U Č A K

o davanju mišljenja na prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora Vrbani razmatralo je prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.
 2. Vijeće daje pozitivno mišljenje na predmetni prijedlog Programa.  
3. Ovaj zaključak dostavlja se Vijeću Gradske četvrti Trešnjevka – jug.

c) Prijedlog Programa asfaltiranja nerazvrstanih cesta I. reda na području Grada Zagreba

Članovi Vijeća primili su materijal uz poziv.

U raspravi sudjeluju svi prisutni članovi Vijeća.
Vijeće sa jednoglasno donosi

Z A K LJ U Č A K

o davanju mišljenja na prijedlog Programa asfaltiranja nerazvrstanih cesta I. reda na području Grada Zagreba u 2022.

1. Vijeće Mjesnog odbora Vrbani razmatralo je prijedlog Programa asfaltiranja nerazvrstanih cesta I. reda na području Grada Zagreba u 2022..
2. Vijeće daje pozitivno mišljenje na predmetni prijedlog Programa.
3. Ovaj zaključak dostavlja se Vijeću Gradske četvrti Trešnjevka – jug.

Ad 2. Pitanja, prijedlozi i obavijesti
Član Vijeća Ivan Kranjc predlaže da se križanje Palinovečke i Rudeške ceste uredi na način da se smanji mogućnost prometnih nezgoda i poveća prometna sigurnost npr. izgradnja kružnog toka ili semaforizacije.
Predsjednik vijeća se slaže sa prijedlogom i najavljuje da se dostavi u pisanom obliku upit kako bi se pripremio kao materijal za narednu sjednicu.

Dovršeno u 19:35 sati.

KLASA:026-02/21-002/1966
Urbroj:251-06-11-1506-21-2
Zagreb, 3. studenoga 2021.

Zapisnik sastavio:

Borna Lozo

